Äidinmaito

Äidinmaito on äidin rintamaitoa eli rintojen maitorauhasista erittyvää maitoa, joka on tarkoitettu ihmislapsen ensisijaiseksi ravinnoksi ensimmäisen elinvuoden ajan ja osaksi monipuolista ravintoa sen jälkeen. Lapsen ruokkimista rintamaidolla suoraan nisästä kutsutaan imettämiseksi. == Eritys == Äidinmaitoa alkaa erittyä rinnoissa raskauden alussa istukan synnyttyä, kun prolaktiinin määrä lisääntyy äidin veressä, estrogeenin ja keltarauhashormonin väärä vähenee, ja rintarauhanen kasvaa. Maidoneritystä nännistä stimuloi vauvan imevä suu. == Koostumus == Rintamaidon koostumus on yksilöllistä, koska se heijastelee äidin syömän ravinnon koostumusta esimerkiksi rasvapitoisuuden, rasvahappokoostumuksen ja rasvaliukoisten vitamiinien määrän suhteen.Mari Heikkilä: Äidinmaito – terveysjuomaa ja normaalibakteereita. Lisensiaattityö, Helsingin yliopisto 2006 Suomalaisten äitien rintamaidossa ei ole yleensä riittävästi D-vitamiinia. Rintamaitoon erittyy myös imettäjän käyttämiä lääkkeitä, joista imeväiseen päätyy keskimäärin alle yksi prosentti. Vastasyntyneen elimistön kyky käsitellä lääkeaineita on kuitenkin kehittymätön. Rintamaidon sisältämät vasta-aineet suojaavat vauvaa infektioilta. Muutamana synnytyksen jälkeisenä päivänä erittyvässä äidinmaidossa on erittäin paljon immunologisesti vaikuttavia aineita. Tässä maidossa on vain vähän laktoosia ja vähemmän kalsiumia ja kaliumia kuin myöhemmin erittyvässä tavallisessa rintamaidossa. Suolaa ja magnesiumia sen sijaan on enemmän.Johanna Mäkelä: Genetic, Prenatal and Postnatal Determinants of Weight Gain and Obesity in Young Children Väitöskirja, Turun yliopisto 2015. s. 21. Desilitrassa tavallista rintamaitoa on keskimäärin 51 mg suolaa, joka sisältää 20 mg natriumia. Kaliumpitoisuus on 21 mg/dl. Rintamaidossa on lehmänmaitoa enemmän kolesterolia. Desilitra tavallista rintamaitoa sisältää keskimäärin noin 65 kilokaloria. Rintamaidon energiasta keskimäärin 47 prosenttia tulee rasvasta, 46 prosenttia hiilihydraatista ja 7 prosenttia proteiinista. === Makroravinteet === Desilitra rintamaitoa (100 g) sisältää keskimäärin 7,4 grammaa hiilihydraattia, 3,5 grammaa rasvaa ja 1,1 grammaa proteiinia. ==== Hiilihydraatit ==== Suurin osa rintamaidon hiilihydraatista on maitosokeria eli laktoosia. Rintamaito sisältää myös oligosakkarideiksi kutsuttuja hiilihydraatteja. Ne eivät imeydy lapsen elimistöön, vaan toimivat suolistomikrobien ravintona ehkäisten samalla mahdollisten taudinaiheuttajien lisääntymistä. Rintamaidon oligosakkaridit säätelevät myös immuunitoimintaa. ==== Rasvahapot ==== Rintamaidon rasvahapoista tyydyttyneitä on 45 %, yksittäistyydyttymättömiä 40 % ja monityydyttymättömiä noin 15 %. Tyydyttyneen rasvan osuus ei riipu äidin ruokavaliosta. Rintamaito sisältää runsaasti imeväisikäisille välttämätöntä arakidonihappoa.Lexicon of Lipid Nutrition – Iupac Technical Report. Pure Appl. Chem., Vol. 73, No. 4, pp. 685–744, 2001. Taulukko 5 sivulla 740. Artikkelin verkkoversio. ==== Proteiinit ==== Rintamaidon proteiineista noin 36 % on kaseiineja, toiset 36 % alfa- laktalbumiinia, noin 9 % immunoglobuliineja ja noin 18 % laktoferriiniä. == Katso myös == * Äidinmaidonkorvike == Lähteet == == Aiheesta muualla == * Äidinmaitoa keskoselle * Lisensiaattityö äidinmaidon koostumuksesta Luokka:Maito Luokka:Imetys